Public procurement notice: Contract Notice
Published: 2017-12-29
Buyer: Magyar Turisztikai Ügynökség Zrt.
Country: HU
Contract type: Services
Procedure: Open procedure
CPV classification: 48600000 | 72110000 | 72212517 | 72212600: Database software programming services | 72212610
Submission deadline: 2018-02-02
Award criteria: The most economic tender

Technical requirements: Az Ajánlatkérő egy komplex informatikai rendszer beszerzését tervezi, amely rendszer alapját egy olyan adatkommunikációs folyamat jelenti, amely képes egyszerre több ezer végpontból érkező adatok fogadására, strukturált és biztonságos mentésére, valamint hatósági és statisztikai célú igények kiszolgálására. Ezt a folyamatot több egymással kommunikáló rendszerből kell felépíteni. A beszerzésre kerülő Rendszerben az Adatszolgáltató a szálláshelyeinek és vendégeinek kezelésére alkalmas rendszer (továbbiakban: szálláshely-kezelő rendszer) előre programozott eljárásban, automatikusan, meghatározott struktúrájú és mennyiségű adatokat továbbít a Rendszer felé.
Ajánlatkérő székhelye (1027 Budapest, Kacsa utca 15–23.), illetve Magyarország közigazgatási területe.
Jelen közbeszerzés célja egy Nemzeti Turisztikai Adatszolgáltató Központ kialakítása. A beszerzés keretében szállítandó fő elemek az alábbiakban kerülnek ismertetésre:
A Rendszer gerincét egy olyan központi anonimizált és aggregált adatközpont jelenti, amely lehetővé teszi a szálláshely-szolgáltatók működésük során keletkezett deperszonalizált adatainak egységes, strukturált gyűjtését, valamint modularitásának köszönhetően képes kiszolgálni változó hatósági és statisztikai célú igényeket.
1) Adatbeviteli csatornák: azok a meghatározott csatornák, amelyeken keresztül az Adatszolgáltatók a meghatározott, működési adataikat feltöltik.
a) MTÜ egyszerűsített vendégnyilvántartó alkalmazás, korlátozott funkcióval bíró szálláshely kezelő rendszer.
b) Automatikus adatimport, a szálláshely-kezelő rendszereket automatikus adatfeltöltési lehetősége, standard fogadó oldali interfész kialakításával.
c) Automatikus adatfeltöltés egyedi megállapodás alapján a szálláshely-szolgáltatókat aggregáló, online szálláshely-megosztó platformokkal való integráció.
2) Adatfeldolgozás: az Ajánlatkérő a saját ágazati elemzéseihez szükséges infrastruktúra integrálása, és folyamatok kialakítása, valamint a szektor szereplői számára interaktív adat és elemzés lekérdező felületek, illetve azokon megjeleníthető adatbázis riportok kialakítása.
3) Külső adatszolgáltatás: a központi adatbázisból az Önkormányzatok, szálláshely-szolgáltatók számára webes felületen elérhetővé kell tenni az adatok lekérdezését, valamint a Központi Statisztikai Hivatal (későbbiekben KSH) és a Nemzeti Adó- és Vámhivatal (későbbiekben NAV) felé történő adatszolgáltatásra adatkommunikációs interfész kiépítése.
a) Önkormányzatok és a szálláshely-szolgáltatók számára web alapú, interaktív adatlekérdező felület biztosítása a műszaki leírás szerinti funkcionalitással Üzleti Intelligencia modul részeként.
b) Adóügyi adatok gyűjtésére és hosszútávú archiválására képes rendszer komponensek kialakítását a projekt keretében meg kell valósítani.
— NAV adattovábbító komponens specifikációja és kialakítása 120 szakértői/fejlesztői embernapos erőforrás keretben,
— Üzleti Intelligencia komponens specifikációja és kialakítása 100 szakértői/fejlesztői embernapos erőforrás keretben.
A kialakítandó rendszer felhasználói adatbázisa egyrészt a hazai szálláshely-szolgáltatói piac méretéből adódóan várhatóan 50 ezer Adatszolgáltató, ami 50 ezer konkurens felhasználót jelenthet, másrészt az önkormányzatok felhasználói, ami további 3 200 felhasználót tesz ki, harmadrészt az Ajánlatkérő számára fenntartott maximum 50 felhasználó.

Eligibility requirements: Az ajánlatkérő által előírt kizáró okok: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, aki a Kbt. 62. § (1) - (2) bekezdésében meghatározott kizáró okok hatálya alatt áll. A megkövetelt igazolási mód: A kizáró okok fenn nem állását a 321/2015. (X. 30.) Korm. rendelet 1-4. § (1) és (3)-(4) bekezdése valamint 5-8. §, 10. § és 16. §rendelkezései szerint kell igazolni. A Kbt. 67. § (4) bekezdése alapján ajánlattevőnek nyilatkoznia kell, hogy a szerződés teljesítéséhez nem vesz igénybe a Kbt. 62. §-a szerinti kizáró okok hatálya alá eső alvállalkozót. A nyilatkozatot akkor is be kell nyújtani, ha az ajánlatkérő az eljárásban nem írta elő a már ismert alvállalkozók megnevezését. A Kbt. 67. § (4) bekezdése szerinti nyilatkozatot az ajánlattevőnek abban az esetben is szükséges az ajánlathoz csatolnia, amennyiben a közbeszerzési szerződés teljesítésével összefüggésben nem kíván alvállalkozót igénybe venni. A 321/2015 (X.30.) Korm. rendelet 15. §-a alapján ajánlattevő az alkalmassági igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a kizáró okok hiányának igazolása érdekében. Az alkalmasság igazolásában részt vevő alvállalkozó tekintetében az egységes európai közbeszerzési dokumentum benyújtásával az ajánlattevő eleget tesz a Kbt. 67. § (4) bekezdése szerinti nyilatkozati kötelezettségének. Azon alvállalkozók tekintetében, amelyek nem vesznek rész az alkalmasság igazolásában, az ajánlattevő a Kbt. 67. § (4) bekezdés szerinti nyilatkozatot köteles benyújtani. A 321/2015. (X. 30.) Korm. rendelet 13. §-a alapján folyamatban lévő változásbejegyzési eljárás esetében ajánlattevőnek ajánlatához csatolnia kell a cégbírósághoz benyújtott változásbejegyzési kérelmet és annak érkezéséről a cégbíróság által megküldött igazolást. A kizáró okok tekintetében az ajánlattevők, alvállalkozók, valamint az ajánlattevők által az alkalmasság igazolására igénybe vett más szervezet által tett nyilatkozat(ok) keltezése nem lehet régebbi a felhívás feladásának napjánál. Az ajánlatkérő felhívja a figyelmet a Kbt. 64. § rendelkezéseire. [öntisztázás].